SCC จับมือ “บุญถาวร” ตั้งบ.ย่อยใหม่ เดินหน้าขยายตลาดค้าปลีกในอาเซียน
SCC จับมือ "บุญถาวร" ตั้งบ.ย่อยใหม่ เดินหน้าขยายตลาดค้าปลีกในอาเซียน
20 ส.ค. 2563

บริษัท ปูนซิเมนต์ไทย จำกัด (มหาชน) หรือ SCC แจ้งว่า บริษัท เอสซีจี รีเทล โฮลดิ้ง จำกัด (เอสซีจี รีเทล) ซึ่งเป็นบริษัทย่อยที่ SCC ถือหุ้นทั้งหมด ได้เข้าทำสัญญาร่วมทุนกับบริษัท บุญถาวร กรุ๊ป จำกัด และบริษัท บุญถาวรเซรามิค จำกัด (บุญถาวร) จัดตั้งบริษัทเอสซีจี-บุญถาวร โฮลดิ้ง จำกัด (เอสซีจี-บุญถาวร โฮลดิ้ง) เพื่อขยายความร่วมมือในการดำเนินธุรกิจร้านค้าปลีกออกแบบสินค้าและบริการเกี่ยวกับบ้านแบบครบวงจร ทั้งในประเทศไทย และภูมิภาคอาเซียนเพื่อตอบสนองความต้องการของลูกค้าที่เพิ่มขึ้นในด้านการประดับและตกแต่งภายใน รวมทั้งงานภายนอกอาคาร
โดยบริษัทร่วมทุนดังกล่าว มีทุนจดทะเบียน 525 ล้านบาท และมีสัดส่วนการถือหุ้นระหว่างเอสซีจี รีเทล และบุญถาวรร้อยละ 51 : 49 ตามลำดับ ทั้งนี้ การร่วมทุนกับบุญถาวรก่อนหน้านี้ก็ได้เปิดสาขาในประเทศไทยมาแล้ว 11 สาขา